ddrg/super_eurlex huggingface dataset:
(2)

Kommissionen har modtaget en ansøgning om godkendelse fra tre bestrålingsanlæg i Sydafrika og et i Ungarn via de pågældende landes ansvarlige myndigheder. Kommissionens eksperter har inspiceret bestrålingsanlæggene for at kontrollere, om de opfylder kravene i direktiv 1999/2/EF, og især, om det ved offentligt tilsyn sikres, at kravene i artikel 7 i nævnte direktiv overholdes.
(6)

Den Europæiske Union mener, at den regionale gennemførelsesplan og clearinginstitutionens formål omfatter spørgsmål i forbindelse med udbud af og efterspørgsel efter håndskydevåben og lette våben og således ligger i forlængelse af det handlingsprogram med sigte på at forebygge, bekæmpe og standse alle former for ulovlig handel med håndskydevåben og lette våben, som blev vedtaget af De Forenede Nationers internationale konference om alle former for ulovlig handel med håndskydevåben og lette våben (den 9.-20. juli 2001 i New York).
(27)

Efter offentliggørelsen af oplysningerne hævdede EFIA, at mangelen på samarbejdsvilje fra den eneste litauiske producent ikke burde have forhindret Kommissionen i at anvende Litauen som analogt land, da den havde relevante oplysninger til rådighed fra den nylige antidumpingprocedure vedrørende importen af ammoniumnitrat fra Litauen, Ukraine og Polen ( 10 ). Der var tale om overlapning af undersøgelsesperioderne i de to procedurer. Overlapningen var imidlertid begrænset til de tre første måneder af undersøgelsesperioden for nærværende undersøgelse. I overensstemmelse med artikel 6, stk. 1, i grundforordningen skal undersøgelsesperioden normalt omfatte en periode på seks måneder umiddelbart forud for indledningen af proceduren for at sikre repræsentative undersøgelsesresultater. Under disse omstændigheder blev det fastslået, at oplysninger fra de tre første måneder af undersøgelsesperioden ikke ville være tilstrækkeligt repræsentative for det sæsonbestemte og flygtige marked for ammoniumnitrat. Det er også nødvendigt at understrege, at det ville være i strid med bestemmelserne i artikel 19, stk. 6, i grundforordningen, hvis oplysninger, der er modtaget i forbindelse med en bestemt procedure til et præcist formål, anvendes i en anden procedure til et andet formål i et tilfælde, hvor den berørte part endog har givet udtryk for, at den ikke er villig til at samarbejde i forbindelse med den anden undersøgelse. Argumentet blev derfor afvist.
(6)

Irland har forelagt den relevante dokumentation, der kræves for at opnå status som godkendt zone med hensyn til B. ostreae og M. refringens, for visse områder i Irland tillige med de nationale bestemmelser, der sikrer, at de krav, der gælder for opretholdelsen af status som godkendt zone, overholdes.
(11)

Traktatens artikel 87, 88 og 89 bør gælde for støtte fra medlemsstaterne til fiskeri- og akvakultursektoren. For at accelerere Kommissionens tilbagebetaling af midler, som medlemsstaterne har lagt ud, bør der dog indføres en undtagelse fra ovennævnte princip for medlemsstaternes obligatoriske finansielle deltagelse i foranstaltninger, der medfinansieres af EF og er forudset i de udviklingsplaner, som er defineret i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene ( 5 ).
(41)

Hvad angår leverance- og konkurrencesituationen på markedet i Fællesskabet skal det bemærkes, at den nuværende produktionskapacitet hos EF-erhvervsgrenen ville kunne tilfredsstille omkring 50 % af efterspørgslen i Fællesskabet. Under alle omstændigheder er hensigten med foranstaltningerne ikke at lukke markedet for import fra de pågældende lande, men at sikre, at den ikke foregår til dumpingpriser og skadevoldende priser. Det forventes derfor, at der fortsat vil være en import fra tredjelande, herunder Indien og Kina, på markedet. Samtidig skal det med foranstaltningerne sikres, at der fortsat fremstilles sulfanilsyre i Fællesskabet, således at brugerne får et større valg, og der er mere konkurrence mellem leverandørerne. Det skal også understreges, at EF-erhvervsgrenen har planer om at øge sit output ved at investere i nye produktionsanlæg, hvis kapitaludgifterne kan retfærdiggøres. For at dette kan ske, må de skadelige virkninger af dumpingimporten fjernes.
(79)

Selv om parternes produktporteføljer i en vis udstrækning supplerer hinanden vil den anmeldte fusion for det første gøre det muligt for den nye enhed (Bombardier/ADtranz) at opnå en bedre positionering på markedet for sporvogne og lette skinnekøretøjer. På den ene side skal det dog erkendes, at selv om det fremgik, at højtgulvssporvogne, lavtgulvssporvogne og sporvognstog er omfattet af det samme produktmarked ( 31 ), supplerer parternes aktiviteter på dette område i en vis udstrækning hinanden: ADtranz markedsfører således aktivt sit platformbaserede produkt Incentro, en 100 % lavtgulvssporvogn, og sin Variotram, en 100 % eller 70 % modulopbygget lavtgulvssporvogn, mens Bombardier markedsfører lavtgulvsporvogne (f.eks. Cityrunner, NGT6/8 og K 4000) samt højtgulvssporvogne (K 5000) og tostrømssporvognstog. På den anden side vil den anmeldte fusion gøre det muligt for parterne at tilbyde et komplet produktspektrum inden for sporvogne og lette skinnekøretøjer, som omfatter både markedssegmentet for højtgulvs- og lavtgulvsprodukter, og således gøre dem i stand til at øge deres styrke i konkurrencen.
4.

For Juniperus-planters vedkommende skal det være planter af Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. og Pyrus L., som de to sidste år inden afsendelse er blevet dyrket på de ovennævnte planteskoler for naturligt eller kunstigt væksthæmmede planter og i deres umiddelbare nærhed, og som mindst seks gange pr. år med passende mellemrum er blevet officielt undersøgt for forekomst af relevante skadegørere. For Chamaecyparis- og Pinus-planters vedkommende skal det være planter af Chamaecyparis Spach og Pinus L., som er blevet dyrket på de ovennævnte planteskoler for naturligt eller kunstigt væksthæmmede planter og i deres umiddelbare nærhed, og som mindst seks gange pr. år med passende mellemrum er blevet officielt undersøgt for forekomst af relevante skadegørere. De relevante skadegørere er: a) for Juniperus-planters vedkommende: — Aschistonyx eppoi Inouye — Gymnosporangium asiaticum Miyabe ex Yamada og G. yamadae Miyabe ex Yamada — Oligonychus perditus Pritchard et Baker — Popillia japonica Newman — eventuelle andre skadegørere, der ikke vides at forekomme i Fællesskabet b) for Chamaecyparis-planters vedkommende: — Popillia japonica Newman — eventuelle andre skadegørere, der ikke vides at forekomme i Fællesskabet c) for Pinus-planters vedkommende: — Bursaphelenchus xylophilus (Steiner & Bührer) Nickle et al. — Cercoseptoria pini-densiflorae (Hori & Nambu) Deighton — Coleosporium phellodendri Komr. — Coleosporium asterum (Dietel) Sydow — Coleosporium eupatorii Arthur — Cronartium quercuum (Berk.) Miyabe ex Shirai — Dendrolimus spectabilis Butler — Monochamus spp. (ikke-europæisk) — Popillia japonica Newman — Thecodiplosis japonensis Uchida & Inouye — eventuelle andre skadegørere, der ikke vides at forekomme i Fællesskabet. Planterne skal ved disse undersøgelser være fundet fri for ovennævnte skadegørere. Inficerede planter skal fjernes. De resterende planter skal underkastes den fornødne behandling.
(4)

For at de produkter, der er omfattet af toldkontingenterne, kan importeres under ordnede forhold og uden spekulationshandel, bør det fastsættes, at import sker mod udstedelse af importlicenser. Licenserne udstedes for bestemte mængder og efter ansøgning herom, idet der i givet fald anvendes en koefficient for nedsættelse af de mængder, der ansøges om.
(4)

Det er en væsentlig forudsætning, for at det kan lykkes at udvikle et indre marked for elektroniske kommunikationsnet og -tjenester, at de relevante bestemmelser i alle medlemsstater anvendes ensartet. Det nye regelsæt fastlægger de målsætninger, der skal nås, og indeholder en ramme for de nationale tilsynsmyndigheders arbejde, men giver dem samtidig fleksibilitet på visse områder til at anvende bestemmelserne på baggrund af de nationale forhold.
(59)

Det var anført i bemærkning 118 i den midlertidige forordning, at Quimigals beslutning om at komme ind på markedet blev truffet på et tidspunkt, hvor priserne på sulfanilsyre på Fællesskabets marked var højere. Quimigal var i stand til selv at etablere sig på markedet på et tidspunkt, hvor der både var en stigende efterspørgsel i Fællesskabet og ændring i antallet af leverandører af sulfanilsyre såvel inden for som uden for Fællesskabet. Det var også anført, at selskabet var nødt til at tilbyde priser svarende til dem på dumpingimport og subsidieret import for at kunne etablere sig på markedet og vinde markedsandele i 1999 og 2000, i og med at dets relativt lille størrelse betød, at det var pristager snarere end prissætter. Ikke desto mindre faldt dets markedsandel lidt i undersøgelsesperioden, hvor importmængden fra de pågældende lande steg. Der er derfor ikke fundet tegn på, at forværringen af situationen for EF-erhvervsgrenen skyldes urimelig konkurrence inden for EF-erhvervsgrenen.
(95)

Efter en yderligere undersøgelse konstateredes det for de pågældende lande, at andelen af importen pr. selskab, der underbød EF-erhvervsgrenens priser, var på mellem 0 % og 56 %, med et samlet gennemsnit for hele importen på 46 %. Underbuddet nåede helt op på 17 %. Nulsatsning blev ikke anvendt for denne sammenligning. På grund af problemer med samarbejdet fra den eksporterende producent i Belarus (betragtning 113 i forordningen om midlertidig told) og Estland (betragtning 58 i forordningen om midlertidig told) var det ikke muligt at foretage denne prissammenligning for disse selskaber. Der er imidlertid ingen grund til at antage, at resultaterne ville have været anderledes for deres vedkommende.
(4)

Toldkontingentet for kirsebær under KN-kode 0809 20 95 erstatter toldkontingentet for samme vare under løbenummer 09.0901, fastlagt ved Rådets forordning (EF) nr. 851/95 ( 5 ). Den pågældende forordning vil således blive overflødig og bør ophæves fra datoen for aftalens ikrafttræden.
(1)

På grund af det udstyr, Kommissionen råder over til at analysere resultaterne af undersøgelserne af plantager med visse arter af frugttræer, og fordi det er nødvendigt at udnytte det effektivt, er det påkrævet at specificere maskinlæsbare medier, der er kompatible med udstyret, og at fastsætte et standardformat for omskrivning af dataene til maskinlæsbar form.
(238)

For yderligere at gøre det muligt for Kommissionen effektivt at overvåge, om selskaberne overholder deres fælles tilsagn, når der fremlægges en anmodning om overgang til fri omsætning for de relevante toldmyndigheder, er fritagelsen for antidumpingtolden betinget af, at der fremlægges en handelsfaktura, som mindst indeholder de oplysninger, der er anført i bilag I, samt et certifikat udstedt af China Chamber of Commerce for Import & Export of Machinery & Electronic Products (CCCME), som indeholder de oplysninger, der er anført i bilag II. Disse oplysninger er også nødvendige, for at toldmyndighederne med en tilstrækkelig grad af nøjagtighed kan afgøre, om forsendelserne svarer til handelsdokumenterne. Hvis der ikke fremlægges en sådan faktura, eller hvis den ikke svarer til den vare, der frembydes for toldmyndighederne, skal antidumpingtolden betales med den relevante sats.
(2)

Inden for de rammer for udveksling af oplysninger mellem de kompetente myndigheder og Kommissionen, der er etableret med direktiv 2001/18/EF, skal myndigheden efterfølgende sende Kommissionen et resumé af anmeldelsen, udarbejdet efter en bestemt model. Kommissionen videresender dernæst kopier af resuméet til de øvrige medlemsstater.
SUP IN NOTIFICATION

(1) Bør være den dato, hvor meddelelsen blev oprettet. Anvendes til krydskontrol under efterfølgende ajourføringer af meddelelsen. (2) INS NOTIFICATION anvendes til at fremsende en ny meddelelse. Andre værdier giver mulighed for at ændre eller annullere tidligere meddelelser. (3) Anvendes i givet fald kun til at identificere alle meddelelser fra en given medlemsstat. Den samme <LOT> må ikke anvendes for to INS NOTIFICATION-meddelelser fra samme <RMS>. Hvis den ikke anvendes, opretter FIDES-systemet en alternativ identifikationskode. Yderligere tekniske oplysninger findes i Vademecum. (4) <MON>-recorden angiver, hvilken valuta der anvendes i meddelelsen. Alle værdier i alle <DAT>-linjer skal udtrykkes i denne valuta. (5) De Europæiske Fællesskabers integrerede tarif (Taric) (EFT C 104 og C 104 A af 30.4.2002).. (6) Decimaler må ikke benyttes. 43,56 ændres således til 44. (7) Den statistiske landefortegnelse for Fællesskabets udenrigshandel og for samhandelen mellem dets medlemsstater (Kommissionens forordning (EF) nr. 2020/2001 (EFT L 273 af 16.10.2001, s. 6).
(5)

Der bør fastsættes kendetegnene for licensansøgningsblanketten for de pågældende produkter. For at sikre en rigoristisk forvaltning af indførslen bør det fastsættes, at rettigheder i henhold til licenserne ikke kan overdrages, og at det ikke er tilladt at lade de mængder, som overstiger de i licensen anførte mængder, overgå til fri omsætning.
(2)

I artikel 9e, stk. 1, i direktiv 70/524/EØF er det fastsat, at der kan gives en foreløbig tilladelse til et nyt tilsætningsstof, såfremt betingelserne i direktivets artikel 3a, litra b)-e), er opfyldt, og det ud fra de foreliggende resultater med rette kan formodes, at stoffet har én af de virkninger, der er omhandlet i direktivets artikel 2, litra a), når det anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.
(9)

Vedtagelse af en international regnskabsstandard med henblik på dens anvendelse i Fællesskabet forudsætter for det første, at den opfylder de nævnte rådsdirektivers grundlæggende krav, dvs. at dens anvendelse fører til et pålideligt billede af et selskabs økonomiske stilling og resultat, idet dette princip må ses i lyset af de nævnte rådsdirektiver, men der kræves ikke en nøje overensstemmelse med hver enkelt bestemmelse heri. For det andet er det nødvendigt, at regnskabsstandarden i overensstemmelse med konklusionerne fra samlingen i Rådet den 17. juli 2000 er i offentlighedens interesse i EU, og endelig at den opfylder de grundlæggende kriterier, for så vidt angår kvaliteten af de oplysninger, der kræves, for at regnskaberne kan være nyttige for brugerne.
(9)

I sin beslutning om at indlede proceduren tvivlede Kommissionen på, at driftstøttens gennemførelsesbestemmelser er nogen garanti for, at den er nødvendig og afpasset til formålet. Kommissionen stillede sig især tvivlende over for følgende punkter: a) De påtænkte støtteforanstaltninger skal medvirke til at nedbringe vejtrafikken ved at integrere short-sea-shipping i den multimodale kæde af dør til dør-transporttjenester. Derimod må støtten ikke medføre, at trafikstrømme flyttes mellem nabohavne eller mellem transportformer, som også kan spille en positiv rolle i politikken om bæredygtig mobilitet, nemlig jernbaner eller indre vandveje. b) For at sikre, at støtteordningen er finansielt gennemskuelig, og for at lette kontrollen og undgå risikoen for krydssubsidiering understregede Kommissionen i sin beslutning om at indlede procedure, at den juridiske person, der modtager støtten, skal råde over et særskilt regnskabssystem, så man klart kan identificere de finansstrømme, der vedrører projektfinansieringen. c) Kommissionen fremhævede endvidere, at udvælgelseskriterierne for de projekter, som de franske myndigheder vil finansiere, ikke er angivet tilstrækkeligt tydeligt. Hvad det angår, finder Kommissionen, at disse kriterier bør sikre, at kun de projekter, der er rentable på længere sigt, og som kan forventes at yde et reelt bidrag til udviklingen af short-sea-shipping, tildeles støtte fra ordningen. De bør også sikre, at der ikke diskrimineres på grundlag af nationalitet mellem operatører i transportkæden og befragtere. d) Kommissionen mente ligeledes, at da formålet med støtten kun er at lette oprettelsen af nye short-sea-shippingruter, som er rentable på længere sigt, bør støtten i princippet ikke kunne ydes i forbindelse med anden økonomisk kompensation for forsyningspligtydelser på de samme ruter.
(8)

Hvad sulfosulfuron angår, blev komitéen anmodet om at udtale sig om forekomsten af blæretumorer i 18-måneders undersøgelsen af mus; at overveje, om der bør fastsættes en akut referencedosis for sulfosulfuron; at bekræfte, at det er unødvendigt med en subletal undersøgelse for regnorme uanset jordmetabolitternes persistens. I sin udtalelse ( 9 ) mente komitéen, at de læsioner, der var iagttaget hos mus, ikke tyder på, at der er risiko for, at stoffet er kræftfremkaldende hos mennesker, og mente ikke, at der er behov for at fastsætte en akut referencedosis. Det blev endvidere konkluderet, at der ikke er sandsynlighed for, at der vil opstå større risici for regnorme på lang sigt. Komitéen gjorde endvidere opmærksom på, at der var behov for at vurdere tre uidentificerede metabolitters potentielle miljøvirkninger. Disse oplysninger blev derefter givet og de ønskede vurderinger foretaget.
(1)

Med Europa-Parlamentets og Rådets beslutning 676/2002/EF af 7. marts 2002 om et frekvenspolitisk regelsæt i Det Europæiske Fællesskab ( 1 ) (herefter kaldet »frekvenspolitikbeslutningen«) etableres et politisk og retligt regelsæt i Fællesskabet for frekvenspolitik med henblik på at sikre samordning af politikkerne og, hvor det er relevant, for at foretage den harmonisering af betingelserne for adgang til og effektiv udnyttelse af radiofrekvenserne, der er nødvendig for det indre markeds oprettelse og funktion inden for fællesskabspolitiske områder som elektronisk kommunikation, transport og forskning og udvikling.
(1)

Det Europæiske Råd erklærede den 19. oktober 2001, at det er fast besluttet på at bekæmpe alle former for terrorisme overalt i verden, og at det vil fortsætte sine bestræbelser på at styrke det internationale samfunds alliance mod alle former for terrorisme.
(22)

Når der tages hensyn til disse elementer samt til, at de lokale producenter har en fordel frem for andre producenter, idet de har mulighed for at importere råtobak og delvis forarbejdet tobak i størrelsesordenen 20 000 t om året, forekommer en sats på 45 % som foreslået i det oprindelige forslag fra de kanariske myndigheder at være for høj. Derfor foreslås det at fastsætte en mulighed for fritagelse, der er betydeligt højere end for andre produkter, men som ikke overstiger 25 %. Endvidere foreslås det, eftersom der skal være et tilstrækkeligt incitament til lokal produktion ved hjælp af fritagelser, at bemyndige de spanske myndigheder til at fastsætte en specifik minimumsafgift på 6 EUR pr. 1 000 cigaretter. Dette beløb svarer til et AIEM-afgiftsniveau på 25 % for den billigste cigaretkategori i 2001. Denne foranstaltning udgør ikke en supplerende beskyttelsesforanstaltning, men er snarere et alternativ til en maksimal fritagelse på 25 %, idet der gives mulighed for, at sidstnævnte fortsat har en tilstrækkelig virkning.
SUP IN NOTIFICATION

(1) Bør være den dato, hvor meddelelsen blev oprettet. Anvendes til krydskontrol under efterfølgende ajourføringer af meddelelsen. (2) INS NOTIFICATION anvendes til at fremsende en ny meddelelse. Andre værdier giver mulighed for at ændre eller annullere tidligere meddelelser. (3) Anvendes i givet fald kun til at identificere alle meddelelser fra en given medlemsstat. Den samme <LOT> må ikke anvendes for to INS NOTIFICATION-meddelelser fra samme <RMS>. Hvis den ikke anvendes, opretter FIDES-systemet en alternativ identifikationskode. Yderligere tekniske oplysninger findes i Vademecum. (4) <MON>-recorden angiver, hvilken valuta der anvendes i meddelelsen. Alle værdier i alle <DAT>-linjer skal udtrykkes i denne valuta. (5) De Europæiske Fællesskabers integrerede tarif (Taric) (EFT C 104 og C 104 A af 30.4.2002). (6) Decimaler må ikke benyttes. 43,56 ændres således til 44. (7) Den statistiske landefortegnelse for Fællesskabets udenrigshandel og for samhandelen mellem dets medlemsstater (Kommissionens forordning (EF) nr. 2020/2001 (EFT L 273 af 16.10.2001, s. 6).
(2)

For at sikre en vis overensstemmelse mellem disse bestemmelser og Rådets forordning (EF, Euratom) nr. 1605/2002 (i det følgende benævnt »den generelle finansforordning«) og i medfør af bestemmelserne i artikel 185, stk. 1, i denne forordning bør nærværende rammefinansforordning fastsætte reglerne for opstilling, gennemførelse og kontrol af budgettet for de omhandlede fællesskabsorganer, som rent faktisk modtager tilskud over fællesskabsbudgettet (i det følgende benævnt »fællesskabsorganer«). Det er på grundlag af denne rammefinansforordning, at organerne hver især vedtager deres egne finansielle bestemmelser. Disse bestemmelser kan, som det fremgår af ovennævnte artikel 185, afvige fra rammefinansforordningen alt efter organernes specifikke forvaltningsbehov, men i forståelse med Kommissionen.
(6)

Fiskeri med bomtrawl med en maskestørrelse på under 100 mm inden for områder, hvor der ellers ikke må fiskes med andre trukne redskaber med en maskestørrelse på 100 mm eller derover, vil sandsynligvis ikke skade bevarelsen af kulmulebestanden, da der ved et sådant fiskeri med bomtrawl kun er en meget lille kulmuleandel i bifangsterne. Det er imidlertid nødvendigt at sikre, at de lave bifangstniveauer ikke overskrides, og at tidsperioden og det geografiske område, hvori sådant fiskeri kan finde sted, begrænses.